ADB คาดเศรษฐกิจเอเชียขยายตัว 6% ชี้เป็นภูมิภาคที่ขยายตัวรวดเร็วสุดในโลก
ADB คาดเศรษฐกิจเอเชียขยายตัว 6% บ่งชี้ว่า เศรษฐกิจเอเชียมีอัตราการขยายตัวที่รวดเร็วที่สุดเมื่อเทียบกับภูมิภาคอื่นๆทั่วโลก
22 มิ.ย. 2558

ธนาคารเพื่อการพัฒนาเอเชีย (ADB) คาดการณ์ว่า ผลิตภัณฑ์มวลรวมภายในประเทศ (GDP) ของประเทศในภูมิภาคเอเชียจะขยายตัวราว 6% ในปี 2558 ซึ่งบ่งชี้ว่า เศรษฐกิจเอเชียมีอัตราการขยายตัวที่รวดเร็วที่สุดเมื่อเทียบกับภูมิภาคอื่นๆทั่วโลก
นายเหว่ย เซียงจิน หัวหน้านักเศรษฐศาสตร์ของ ADB เปิดเผยในที่ประชุม “China Wealth Forum” ซึ่งจัดขึ้นที่เมืองชิงเต่าของจีน ว่า การขยายตัวของเศรษฐกิจในเอเชียตะวันออกเฉียงเหนือและตะวันออกตอนกลางอาจจะชะลอตัวลง แต่เศรษฐกิจในเอเชียตะวันออกเฉียงใต้จะมีการขยายตัวได้ดี โดยเฉพาะอย่างยิ่งเศรษฐกิจสิงคโปร์
ส่วนประเทศอินเดียนั้น นายเหว่ยคาดว่าเศรษฐกิจจะขยายตัวอย่างรวดเร็วถึง 7.8% อันเนื่องมาจากการปฏิรูปเศรษฐกิจซึ่งดำเนินไปในทิศทางที่ถูกต้อง และคาดว่าเศรษฐกิจอินเดียอาจจะขยายตัวแข็งแกร่งถึง 8% ในปีหน้า
 
 
อินโฟเควสท์ แปลและเรียบเรียง